ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
16 ก.พ. 2559

 
สรุปตลาดภาคเช้า  
ตลาดภาคเช้าปรับตัวขึ้น จากปัจจัยบวกเรื่องราคาน้ำมันในตลาดโลกที่ปรับตัวขึ้นตอบสนองข่าวการเจรจาระหว่างผู้ผลิตรายใหญ่ ประกอบกับ Sentiment บวกจากท่าทีของนาย มาริโอ ดรากี ซึ่งพร้อมจะออกนโยบายกระตุ้นทางการเงินเพิ่มเติม ในการประชุม วันที่ 10 มี.ค. นี้
 
แนวโน้ม ภาคบ่าย
คาดดัชนีมีแนวโน้มปรับตัวขึ้นไปทดสอบแนวต้านที่ 1,300 จุด เรายังมองกลุ่มพลังงานจะยังมีโมเมนตัมบวก จากราคาน้ำมันที่ยืนเหนือ 30 เหรียญ/บาร์เรล แนะนำเก็งกำไร SPRC และ SGP โดยมองเป็นหุ้น laggard ในภาคเช้า และแนะนำสะสมหุ้นกลุ่มอสังหาฯ จากที่มีความเสี่ยงจำกัดจากที่ปรับตัวขึ้นน้อยกว่าดัชนี และมีแนวโน้มผลประกอบการ 4Q58 เด่น อีกทั้ง มีความเสี่ยงต่อการถูกขายทำกำไรบริเวณ 1,300 จุด ต่ำกว่ากลุ่มอื่น
 
วิเคราะห์ทางเทคนิค
SPRC 
ราคาปิด 8.85 บาท
แนวรับ 8.80 บาท          
แนวต้าน 9.40 บาท
แนว cut loss หากราคามีแนวโน้มหลุด 8.65 บาท
กราฟ SPRC พยายามดีดตัวขึ้นจากแนวกดทับ   โดยสามารถฝ่าขึ้นมาได้แล้วเป็นวันแรก  และกำลังจะขึนทดสอบแนวเส้นค่าเฉลี่ยถัดไปที่ 9.40 บาท มีสัญญาณซื้อทางเทคนิคสนับสนุนการฟื้นตัวนี้ทั้งใน Stoch และรูปชายธงในแท่งเทียน จึงคาดว่าจะปรับตัวสูงขึ้นต่อไปแนะนำซื้อเก็งกำไร
 
เด็กแนว
EPCO  หุ้นพลังงานทางเลือกของแท้ที่เมื่อคำนวณกำไร กับทุนจดทะเบียนแล้วมีความเหมาะสม จำนวนหุ้นไม่เว่อร์เกินไป  ราคาหุ้นไม่แพงเกินไป และมีธุรกิจโรงไฟฟ้าที่จ่ายไฟในมือแล้วจริง ต้องยกให้โรงพิมพ์ตะวันออก   เนื่องจากว่าปัจจุบันนั้นมีโรงไฟฟ้าบ่อพลอยที่จ่ายไฟมาแล้ว 2 ปี จำนวน 15 mw 
โดยกำลังการผลิตที่เต็มศักยภาพทำให้ใน ไตรมาส3 มีรายได้จากส่วนนี้เข้ามาชดเชยงานโรงพิมพ์ ขณะที่ ไตรมาส4 คาดว่างาน     โรงพิมพ์จะเข้าเยอะ เพราะเป็น high season  จุดเด่นมากๆ ในปี 59 คือโรงไฟฟ้าจากบริษัทลูกรวมๆ อีก ประมาณ 50 mw น่าจะจ่ายไฟฟ้าได้เกือบครบในปี นี้ รวมเป็น 60 MW และก้าวเป็น 150 mw ในปี 60     
ตัวล่าสุดที่มีโอกาสจะรับรู้รายได้คือโรงไฟฟ้า 23 mw ที่ญีปุ่น คาดว่าจะเป็นตัวสร้างรายได้บานตะไท และ EPCO ไม่จำเป็นต้องเพิ่มทุนเมือเพิ่มปริมาณโรงไฟฟ้า เพราะใช้บริษัทลูกถือหุ้นโรงไฟฟ้านั่นเอง  จึงไร้ความกังวลเรื่อง dilution  และที่สำคัญคือบริษัทลูกนี้เองจะเข้าจดทะเบียนในตลาดปีนี้ 
ทำให้ EPCO ตัวเบา และมี hidden assets เพิ่มขึ้นจากเงินลงทุน ต่อไปจะกลายเป็นholding ที่มีโรงไฟฟ้าในมือไม่ต่ำกว่า 10โครงการเห็นๆ ราคาหุ้นจึงไปได้อีกยาว ดังนั้นราคากระดานตอนนี้ต้องบอกว่าถูกเกินไป  ถูกจริงๆ ด้วย PE เพียง 16 เท่า
แนวโน้มกราฟ EPCO (week) ลงมาจากราคา 9 บาท จนสู่ระดับ Oversold ทางเทคนิค และการเด้งตัวในสัปดาห์ที่ผ่านมาเกิด Buy signal  ในหลายเครื่องมือ  โดยหากสามารถขึ้นไปยืนระยะที่ 6 บาท ได้จะจบแนวโน้มขาลงโดยสิ้นเชิง  กลายเป็นขาขึ้นในระยะกลาง ถือว่าทิศทางน่าสนใจ แนะนำซื้อสะสม 